# Επίσημη Εφημερίδα C 135A/2006

| | ISSN 1725-2415 |
| --- | --- |
| Επίσημη Εφημερίδα
  της Ευρωπαϊκής Ένωσης | C 135A |
| | |
| Έκδοση στην ελληνική γλώσσα | Ανακοινώσεις και Πληροφορίες | 49ό έτος9 Ιουνίου 2006 |

ISSN 1725-2415

Επίσημη Εφημερίδα

της Ευρωπαϊκής Ένωσης

C 135A

Έκδοση στην ελληνική γλώσσα

Ανακοινώσεις και Πληροφορίες

49ό έτος9 Ιουνίου 2006

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Πληροφορίες |
| | Ευρωπαϊκός Οργανισμός Περιβάλλοντος |
| 2006/C 135A/1 | Πρόσκληση υποβολής υποψηφιοτήτων εν όψει της επιλογής εμπειρογνωμόνων για την Eπιστημονική Eπιτροπή του ΕΟΠ 2006 | 1 |

Ανακοίνωση αριθ

Περιεχόμενα

Σελίδα

III   Πληροφορίες

Ευρωπαϊκός Οργανισμός Περιβάλλοντος

2006/C 135A/1

Πρόσκληση υποβολής υποψηφιοτήτων εν όψει της επιλογής εμπειρογνωμόνων για την Eπιστημονική Eπιτροπή του ΕΟΠ 2006

1

| EL | |
| --- | --- |

EL

---

III Πληροφορίες

Ευρωπαϊκός Οργανισμός Περιβάλλοντος

| 9.6.2006 | EL | Επίσημη Εφημερίδα της Ευρωπαϊκής Ένωσης | CA 135/1 |
| --- | --- | --- | --- |

9.6.2006

EL

Επίσημη Εφημερίδα της Ευρωπαϊκής Ένωσης

CA 135/1

---

ΠΡΌΣΚΛΗΣΗ ΥΠΟΒΟΛΉΣ ΥΠΟΨΗΦΙΟΤΉΤΩΝ ΕΝ ΌΨΕΙ ΤΗΣ ΕΠΙΛΟΓΉΣ ΕΜΠΕΙΡΟΓΝΩΜΌΝΩΝ ΓΙΑ ΤΗΝ EΠΙΣΤΗΜΟΝΙΚΉ EΠΙΤΡΟΠΉ ΤΟΥ ΕΟΠ 2006

(2006/C 135 Α/01)

Ο Ευρωπαϊκός Οργανισμός Περιβάλλοντος

Βασικός στόχος του Ευρωπαϊκού Οργανισμού Περιβάλλοντος (ΕΟΠ) είναι η υποστήριξη της βιώσιμης ανάπτυξης και η συμβολή στην επίτευξη σημαντικής και μετρήσιμης βελτίωσης του περιβάλλοντος στην Ευρώπη με την παροχή έγκαιρων, στοχοθετημένων, συναφών και αξιόπιστων πληροφοριών στα κέντρα χάραξης πολιτικής και το κοινό.

Ο ΕΟΠ συλλέγει και διαδίδει στοιχεία και πληροφορίες μέσω του Ευρωπαϊκού Δικτύου Πληροφοριών και Παρατηρήσεων για το Περιβάλλον (European Environment Information and Observation Network — ΕΙΟΝΕΤ). Το ΕΙΟΝΕΤ είναι ένα δίκτυο συνεργασίας του ΕΟΠ με τις 32 χώρες μέλη του, το οποίο συνδέει τα εθνικά εστιακά σημεία στην ΕΕ και τις συνεργαζόμενες χώρες, τα ευρωπαϊκά θεματικά κέντρα, τα εθνικά κέντρα αναφοράς και τους εμπειρογνώμονες της Επιτροπής.

Στις δραστηριότητες του ΕΟΠ συγκαταλέγονται η συλλογή και η ανάλυση κοινών περιβαλλοντικών δεδομένων που προέρχονται από τις υπηρεσίες της Ευρωπαϊκής Επιτροπής, τις χώρες μέλη του ΕΟΠ, διεθνείς οργανισμούς, συνθήκες και συμφωνίες, η παροχή συμβουλών σχετικά με πολιτικές και η ευρεία διάδοση των εν λόγω πληροφοριών.

Ο ρόλος της Επιστημονικής Επιτροπής του ΕΟΠ

Η επιστημονική επιτροπή επικουρεί το διοικητικό συμβούλιο και τον εκτελεστικό διευθυντή του ΕΟΠ παρέχοντας επιστημονικές συμβουλές και διατυπώνοντας επαγγελματικές γνωμοδοτήσεις σχετικά με κάθε επιστημονικό ζήτημα συναφές προς τις δραστηριότητες του ΕΟΠ.

Η Επιστημονική Επιτροπή του ΕΟΠ συστάθηκε δυνάμει του άρθρου 10 του κανονισμού (ΕΟΚ) αριθ. 1210/90 του Συμβουλίου (1) για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον (ΕΙΟΝΕΤ). Κύριες αρμοδιότητες της επιστημονικής επιτροπής είναι η έκδοση γνωμοδοτήσεων σχετικά με τα ετήσια και τα πολυετή προγράμματα εργασίας του Οργανισμού, τις προσλήψεις επιστημονικού προσωπικού καθώς και σχετικά με κάθε επιστημονικό ζήτημα συναφές προς τις δραστηριότητες του ΕΟΠ.

Η επιστημονική επιτροπή πρόκειται να ενδυναμωθεί με την επιλογή εμπειρογνωμόνων σχετικών με τους ακόλουθους τομείς, οι οποίοι αποτελούν αντικείμενο της παρούσας πρόσκλησης:

| 1. | Διαχείριση πόρων και αποβλήτων |
| --- | --- |

1.

Διαχείριση πόρων και αποβλήτων

| 2. | Εκτίμηση των κινδύνων που συνδέονται με πλημμύρες, ξηρασία, ηφαιστειακές εκρήξεις και βιομηχανικούς κινδύνους |
| --- | --- |

2.

Εκτίμηση των κινδύνων που συνδέονται με πλημμύρες, ξηρασία, ηφαιστειακές εκρήξεις και βιομηχανικούς κινδύνους

| 3. | Επιστήμες μελέτης των ωκεανών και του παράκτιου περιβάλλοντος, περιλαμβανομένης της θαλάσσιας βιολογίας |
| --- | --- |

3.

Επιστήμες μελέτης των ωκεανών και του παράκτιου περιβάλλοντος, περιλαμβανομένης της θαλάσσιας βιολογίας

| 4. | Κατάρτιση μοντέλων, κυρίως σε σχέση με μεθοδολογίες και χωρικές αναλύσεις |
| --- | --- |

4.

Κατάρτιση μοντέλων, κυρίως σε σχέση με μεθοδολογίες και χωρικές αναλύσεις

| 5. | Βιολογικές επιστήμες, περιλαμβανομένων των επιστημών της υγείας, της βιώσιμης γεωργίας, της βιολογίας. |
| --- | --- |

5.

Βιολογικές επιστήμες, περιλαμβανομένων των επιστημών της υγείας, της βιώσιμης γεωργίας, της βιολογίας.

Σύνθεση της Επιστημονικής Επιτροπής του ΕΟΠ

Η Επιστημονική Επιτροπή του ΕΟΠ αποτελείται από ανεξάρτητους επιστήμονες που προέρχονται από τις χώρες μέλη του ΕΟΠ, οι οποίοι καλύπτουν όλους τους περιβαλλοντικούς τομείς που είναι συναφείς προς τις εργασίες του Οργανισμού. Τα μέλη της επιστημονικής επιτροπής επιλέγονται στο πλαίσιο ανοικτής διαδικασίας επιλογής.

Ο πρόεδρος και οι δύο αντιπρόεδροι της επιστημονικής επιτροπής εκλέγονται μεταξύ των μελών της.

Ο αριθμός των μελών της επιστημονικής επιτροπής δεν υπερβαίνει τους 20 εμπειρογνώμονες. Θα ήταν ευκταίο οι εμπειρογνώμονες της επιτροπής να διαθέτουν εκτενείς γνώσεις σε έναν ή περισσότερους περιβαλλοντικούς τομείς αρμοδιότητας πέραν του βασικού τομέα ειδικότητάς τους, γεγονός που θα επιτρέψει τη συλλογική κάλυψη του ευρύτερου δυνατού πεδίου επιστημών.

Συμμετοχή σε συνεδριάσεις

Οι εμπειρογνώμονες θα πρέπει να συμμετέχουν σε συνεδριάσεις της επιστημονικής επιτροπής σε τακτική βάση –τουλάχιστον τρεις φορές ετησίως. Οι συνεδριάσεις της επιστημονικής επιτροπής κατά κανόνα πραγματοποιούνται στις εγκαταστάσεις του ΕΟΠ στην Κοπεγχάγη.

Τα μέλη της επιστημονικής επιτροπής δεν αμείβονται αλλά δικαιούνται αποζημίωσης για κάθε πλήρη ημέρα συνεδρίασης. Τα μέλη λαμβάνουν επίσης αποζημίωση για τα έξοδα ταξιδίου και διαμονής σύμφωνα με την πολιτική του Οργανισμού σχετικά με την επιστροφή των εξόδων ταξιδίου και διαμονής.

Ο πρόεδρος και οι εισηγητές δικαιούνται αποζημίωσης για την κάλυψη των δαπανών που αφορούν το συντονισμό των σχεδίων γνωμοδοτήσεων.

Επιλεξιμότητα

Όσοι επιθυμούν να υποβάλουν υποψηφιότητα για να γίνουν μέλη της επιστημονικής επιτροπής στους προαναφερθέντες τομείς πρέπει:

| — | να είναι κάτοχοι πτυχίου πανεπιστημίου σε σχετικό επιστημονικό τομέα, κατά προτίμηση με μεταπτυχιακό τίτλο, |
| --- | --- |

—

να είναι κάτοχοι πτυχίου πανεπιστημίου σε σχετικό επιστημονικό τομέα, κατά προτίμηση με μεταπτυχιακό τίτλο,

| — | να διαθέτουν τουλάχιστον δεκαετή επαγγελματική πείρα σε επίπεδο ανάλογο των προσόντων τους, |
| --- | --- |

—

να διαθέτουν τουλάχιστον δεκαετή επαγγελματική πείρα σε επίπεδο ανάλογο των προσόντων τους,

| — | να είναι υπήκοοι μιας από τις χώρες μέλη του ΕΟΠ (κράτη μέλη της Ευρωπαϊκής Ένωσης καθώς και Ισλανδία, Λιχτενστάιν, Νορβηγία, Βουλγαρία, Ρουμανία, Ελβετία και Τουρκία). |
| --- | --- |

—

να είναι υπήκοοι μιας από τις χώρες μέλη του ΕΟΠ (κράτη μέλη της Ευρωπαϊκής Ένωσης καθώς και Ισλανδία, Λιχτενστάιν, Νορβηγία, Βουλγαρία, Ρουμανία, Ελβετία και Τουρκία).

Κριτήρια επιλογής

Προτεραιότητα θα δοθεί στους υποψήφιους που διαθέτουν:

| — | πείρα στη διενέργεια επιστημονικών εκτιμήσεων και/ή στην παροχή επιστημονικών συμβουλών στους απαιτούμενους τομείς αρμοδιότητας και εμπειρογνωμοσύνης, |
| --- | --- |

—

πείρα στη διενέργεια επιστημονικών εκτιμήσεων και/ή στην παροχή επιστημονικών συμβουλών στους απαιτούμενους τομείς αρμοδιότητας και εμπειρογνωμοσύνης,

| — | πείρα στην εξέταση επιστημονικών εργασιών και δημοσιεύσεων συναφών επιστημόνων, κατά προτίμηση σε τομείς σχετικούς με τους τομείς ενδιαφέροντος του ΕΟΠ, |
| --- | --- |

—

πείρα στην εξέταση επιστημονικών εργασιών και δημοσιεύσεων συναφών επιστημόνων, κατά προτίμηση σε τομείς σχετικούς με τους τομείς ενδιαφέροντος του ΕΟΠ,

| — | ικανότητα ανάλυσης σύνθετων πληροφοριών και φακέλων καθώς και ικανότητα κατάρτισης σχεδίων επιστημονικών γνωμοδοτήσεων και εκθέσεων, |
| --- | --- |

—

ικανότητα ανάλυσης σύνθετων πληροφοριών και φακέλων καθώς και ικανότητα κατάρτισης σχεδίων επιστημονικών γνωμοδοτήσεων και εκθέσεων,

| — | ικανότητες σε σχέση με τη διαδικασία διασφάλισης ποιότητας, |
| --- | --- |

—

ικανότητες σε σχέση με τη διαδικασία διασφάλισης ποιότητας,

| — | αποδεδειγμένη άριστη επιστημονική κατάρτιση στον τομέα που καλύπτουν, |
| --- | --- |

—

αποδεδειγμένη άριστη επιστημονική κατάρτιση στον τομέα που καλύπτουν,

| — | επαγγελματική πείρα σε διεπιστημονικό επίπεδο και κατά προτίμηση σε διεθνές περιβάλλον. |
| --- | --- |

—

επαγγελματική πείρα σε διεπιστημονικό επίπεδο και κατά προτίμηση σε διεθνές περιβάλλον.

Η ικανοποιητική γνώση της αγγλικής γλώσσας θα ληφθεί υπόψη. Η ικανότητα χρήσης σύγχρονων, ηλεκτρονικών μέσων ανταλλαγής εγγράφων και επικοινωνιών αποτελεί πλεονέκτημα, δεδομένου ότι ο Οργανισμός προτίθεται να χρησιμοποιήσει ευρέως αυτές τις τεχνικές.

Ανεξαρτησία και δήλωση συμφερόντων

Τα μέλη της επιστημονικής επιτροπής θα διοριστούν σε προσωπική βάση. Οι υποψήφιοι θα κληθούν να δηλώσουν ότι αναλαμβάνουν δέσμευση να δρουν ανεξάρτητα από οποιαδήποτε εξωτερική επιρροή στο πλαίσιο των εργασιών της επιστημονικής επιτροπής.

Μετά το διορισμό τους, τα νέα μέλη της επιτροπής θα κληθούν να υπογράψουν δήλωση δέσμευσης σχετικά με τις δραστηριότητες της επιστημονικής επιτροπής του Ευρωπαϊκού Οργανισμού Περιβάλλοντος. Εξάλλου, όλα τα μέλη θα κληθούν να υπογράψουν μία ετήσια δήλωση συμφερόντων, αναφέροντας πληροφορίες σχετικά με τα άμεσα ή έμμεσα συμφέροντά τους που συνδέονται με την αποστολή του Οργανισμού.

Διαδικασία επιλογής, διορισμός και θητεία

Οι αιτήσεις που πληρούν τις προϋποθέσεις επιλεξιμότητας θα αξιολογηθούν συγκριτικά από τον ΕΟΠ με βάση τα κριτήρια επιλογής που αναφέρονται ανωτέρω.

Ο εκτελεστικός διευθυντής έχει το δικαίωμα να συγκροτήσει ομάδα εργασίας που θα αναλάβει την αξιολόγηση της επαγγελματικής πείρας των υποψηφίων.

Οι υποψήφιοι που πληρούν τις προϋποθέσεις για να καταστούν μέλη αλλά οι οποίοι δεν θα διοριστούν ενδέχεται να εγγραφούν σε εφεδρικό πίνακα επιτυχόντων για την περίπτωση που κενωθούν θέσεις στο μέλλον.

Η θητεία είναι τετραετής και μπορεί να ανανεωθεί μία φορά για τέσσερα το πολύ έτη.

Ίσες ευκαιρίες

Ο ΕΟΠ εφαρμόζει την πολιτική της ΕΕ για την ισότητα μεταξύ ανδρών και γυναικών και επιθυμεί την ισορροπημένη γεωγραφική εκπροσώπηση των χωρών μελών του ΕΟΠ στο πλαίσιο της επιστημονικής επιτροπής.

Διαδικασία υποβολής των αιτήσεων

Οι ενδιαφερόμενοι υποψήφιοι πρέπει να αποστείλουν επιστολή εκδήλωσης ενδιαφέροντος μαζί με λεπτομερές βιογραφικό σημείωμα, όπου θα περιλαμβάνεται κατάλογος των επιστημονικών δημοσιεύσεών τους, κατά προτίμηση στην αγγλική γλώσσα.

Ο ΕΟΠ ενθαρρύνει την υποβολή αιτήσεων υποψηφιότητας μέσω ηλεκτρονικού ταχυδρομείου.

Οι αιτήσεις υποψηφιότητας μέσω ταχυδρομείου θα γίνουν επίσης δεκτές, υπό τον όρο ότι οι υποψήφιοι αναφέρουν σαφώς στον φάκελο τον τομέα εμπειρογνωμοσύνης για τον οποίο ενδιαφέρονται να δηλώσουν συμμετοχή.

Οι αιτήσεις υποψηφιότητας πρέπει να αποσταλούν μέσω ηλεκτρονικού ταχυδρομείου στην ακόλουθη διεύθυνση:

Τομέας 1. Διαχείριση πόρων και αποβλήτων

sc.call06-area1@eea.europa.eu

Τομέας 2. Εκτίμηση των κινδύνων που συνδέονται με πλημμύρες, ξηρασία, ηφαιστειακές εκρήξεις και βιομηχανικούς κινδύνους

sc.call06-area2@eea.europa.eu

Τομέας 3. Επιστήμες μελέτης των ωκεανών και του παράκτιου περιβάλλοντος, περιλαμβανομένης της θαλάσσιας βιολογίας

sc.call06-area3@eea.europa.eu

Τομέας 4. Κατάρτιση μοντέλων σε σχέση με μεθοδολογίες και χωρικές αναλύσεις

sc.call06-area4@eea.europa.eu

Τομέας 5. Βιολογικές επιστήμες, περιλαμβανομένων των επιστημών της υγείας, της βιώσιμης γεωργίας, της βιολογίας

sc.call06-area5@eea.europa.eu

ή ταχυδρομικώς στην ακόλουθη διεύθυνση:

| Personnel management group |
| --- |
| Scientific Committee call 2006 — area (παρακαλείσθε να αναφέρετε τον αριθμό 1 έως 5, αναλόγως) |
| European Environment Agency |
| Kongens Nytorv 6 |
| 1050 Copenhagen K |
| Denmark |

Personnel management group

Scientific Committee call 2006 — area (παρακαλείσθε να αναφέρετε τον αριθμό 1 έως 5, αναλόγως)

European Environment Agency

Kongens Nytorv 6

1050 Copenhagen K

Denmark

Οι υποψήφιοι μπορούν να απευθύνουν τυχόν ερωτήσεις σχετικά με την τρέχουσα πρόσκληση υποβολής υποψηφιοτήτων στην ακόλουθη διεύθυνση ηλεκτρονικού ταχυδρομείου:

sc.call06-questions@eea.europa.eu

Δικαιολογητικά μπορεί να ζητηθούν σε μεταγενέστερο στάδιο.

Όλες οι αιτήσεις είναι εμπιστευτικές.

Προθεσμία υποβολής των αιτήσεων υποψηφιότητας

Οι αιτήσεις πρέπει να αποσταλούν στην προαναφερθείσα διεύθυνση το αργότερο έως τις 20 Ιουλίου 2006 είτε ταχυδρομικώς (η ημερομηνία της σφραγίδας του ταχυδρομείου χρησιμεύει ως απόδειξη) είτε μέσω ηλεκτρονικού ταχυδρομείου (έως τις 23:59, ώρα Κεντρικής Ευρώπης).

Ο ΕΟΠ διατηρεί το δικαίωμα να μη λάβει υπόψη του τις επιστολές εκδήλωσης ενδιαφέροντος που αποστέλλονται μετά τη λήξη της προθεσμίας.

---

(1)  Κανονισμός όπως τροποποιήθηκε τελευταία από τον κανονισμό (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου της 22ας Ιουλίου 2003 (ΕΕ L 245 της 29.9.2003, σ. 1).

---